SET ปิดเช้าบวก 3 จุดหลังไร้ปัจจัยหนุน แนะจับตา “ภูเก็ตแซนด์บ็อกซ์” วันแรก
SET ปิดเช้าบวก 3 จุดหลังไร้ปัจจัยหนุน แนะจับตา “ภูเก็ตแซนด์บ็อกซ์” วันแรก พร้อมคาดดัชนีภาคบ่ายแกว่งไซด์เวย์ โดยมีแนวรับ 1,580 จุด ส่วนแนวต้าน 1,595 จุด
1 ก.ค. 2564

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้แกว่งไซด์เวย์ หลังจากไม่มีปัจจัยใหม่เข้ามาหนุน และยังจับตาภูเก็ตแซนด์บ็อกซ์ที่เริ่มต้นเปิดรับนักท่องเที่ยวต่างชาติวันนี้ว่าจะมียอดผู้เดินทางเข้ามาตามเป้าที่วางไว้หรือไม่ อีกทั้งยังต้องติดตามว่าจะทำให้เกิดการแพร่ระบาดของไวรัสโควิด-19 มากขึ้นหรือไม่
ทั้งนี้ ตลาดบ้านเราวันนี้จำนวนผู้ติดเชื้อโควิดและจำนวนผู้เสียชีวิตยังสูงขึ้นทำจุดสูงสุดใหม่ แสดงให้เห็นยังมีสัญญาณเร่งตัว จึงต้องติดตามสถานการณ์อย่างใกล้ชิด เพราะยังเป็นปัจจัยกดดันตลาดฯ อย่างต่อเนื่อง ทำให้ตลาดฯเคลื่อนไหวในลักษณะแกว่งตัวไซด์เวย์ และเล่นเก็งกำไรหุ้นเป็นรายตัวตามปัจจัยเฉพาะตัว
ด้านตลาดหุ้นในภูมิภาคเอเชียเช้านี้แกว่ง Sideway ถึง Sideway Down โดยต่างรอดูผลการประชุมกลุ่มโอเปกที่จะมีขึ้นในวันนี้ (1 ก.ค.) ซึ่งให้จับตาในเรื่องกำลังการผลิตน้ำมัน และติดตามตัวเลขการจ้างงานนอกภาคเกษตรของสหรัฐฯในวันศุกร์นี้ หากออกมาดีก็จะถ่วงตลาดฯ หลังจากตัวเลขการจ้างงานภาคเอกชนออกมาดีส่งผลเงินดอลลาร์สหรัฐฯแข็งค่าถ่วงตลาดเอเชียทำให้เงินทุนไหลออก
แนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะแกว่งไซด์เวย์ โดยมีแนวรับ 1,580 จุด ส่วนแนวต้าน 1,595 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BANPU มูลค่าการซื้อขาย 5,968.99 ล้านบาท ปิดที่ 13.40 บาท ลดลง 2.20 บาท
KBANK มูลค่าการซื้อขาย 2,425.55 ล้านบาท ปิดที่ 121.00 บาท เพิ่มขึ้น 3.00 บาท
GUNKUL มูลค่าการซื้อขาย 1,475.27 ล้านบาท ปิดที่ 4.88 บาท เพิ่มขึ้น 0.16 บาท
PTT มูลค่าการซื้อขาย 1,245.87 ล้านบาท ปิดที่ 39.00 บาท ลดลง 0.25 บาท
KCE มูลค่าการซื้อขาย 1,045.21 ล้านบาท ปิดที่ 74.50 บาท ลดลง 2.50 บาท